
Domnului deputat,


Adrian-Nicolae DIACONU
Preşedintele Comisiei pentru învăţământ, ştiinţă, tineret şi sport
AVIZ

asupra Propunerii legislative pentru modificarea şi completarea Legii Educaţiei Naţionale nr.1/2011
         În conformitate cu prevederile art.95 din Regulamentul Camerei Deputaţilor, Comisia pentru comunităţile de români din afara graniţelor ţării a fost sesizată spre dezbatere şi avizare cu Propunerea legislativă pentru modificarea şi completarea Legii Educaţiei Naţionale nr.1/2011, trimis prin adresa Pl x 403 /2015,  înregistrată cu numărul  4c-18/ 346 din 03 iunie 2015. 
         Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru comunităţile de români din afara graniţelor ţării a dezbătut Propunerea legislativă menţionată mai sus, în şedinţa din 09 iunie 2015.
     Propunerea legislativă are ca obiect modificarea art.11 din Legea educaţiei naţionale nr.1/2011, cu modificările şi completările ulterioare, în vederea asigurării accesului la învăţământ în limba română pentru românii care trăiesc în străinătate.

De asemenea, se doreşte înfiinţarea Institutului pentru învăţământ românesc în străinătate, organ de specialitate, cu personalitate juridică, în subordinea Ministerului Educaţiei şi Cercetării Ştiinţifice, fiind propusă spre abrogare Hotărârea Guvernului               nr.34/1999 privind înfiinţarea Institutului Limbii Române, cu modificările şi completările ulterioare. 
       Membrii comisiei au examinat expunerea de motive, avizul favorabil cu observaţii şi propuneri al Consiliului Legislativ înregistrat cu nr.543/28.05.2015, precum şi avizul Consiliului Economic şi Social care nu susţin propunerea legislativă.
       În urma dezbaterilor, s-a hotărât cu unanimitate de voturi a celor prezenţi avizarea favorabilă  a propunerii legislative.
      În raport de obiectul şi conţinutul reglementării, propunerea legislativă face parte din categoria legilor organice.
PREŞEDINTE,

Mircea LUBANOVICI

